stanford-oval/wikipedia huggingface dataset:
Allan Gilliland

Allan Gilliland
Allan Gilliland (s. 10. toukokuuta 1965 Darvel, Skotlanti) on säveltäjä, sovittaja ja trumpetisti. Hän muutti perheineen Kanadaan vuonna 1972 ja sai jazzopinnoistaan kunniadiplomin Humber Collegesta 1985. Häntä opetti siellä Don Johnson. Hän opiskeli myös sävellystä Violet Archerin, Malcolm Forsythin ja Howard Bashawin johdolla Albertan yliopistosta, josta hän sai musiikin kandidaatin (1989) ja maisterin (1996) arvot.
Gilliland nousi maineeseen voittamalla Edmontonin sinfoniaorkesterin kilpailun trumpettikonsertollaan vuonna 1994. Hän sävelsi tämän teoksen high school -aikaiselle ystävälleen, trumpetisti Jens Lindemannille. Vuosina 1999–2004 Gilliland oli Edmontonin sinfoniaorkesterin nimikkosäveltäjä. Hän sävelsi tämän kauden aikana muiden muassa orkesteriteokset Above the Fold (2004), Loch na Beiste (2001), We Stood Beside Each Other (kuoron kanssa, 2000) ja A Wild Symphonic Ride (mukana tanssia, 2002). Gilliland sävelsi konsertot viululle (2002, uudistettu 2003), kahdelle harpulle (2002) ja klarinetille (2003). Viimeksi mainittu jazzvaikutteinen klarinettikonsertto (nimeltään Dreaming of the Masters I) oli James Campbellin kantaesittämä; Campbell tilasi Gillilandilta myös jazzsarjan klarinetille ja jousikvartetille vuonna 2005.
Gilliland on säveltänyt monille erilaisille kokoonpanoille, ja hänen tuotantoonsa kuuluu myös elokuvamusiikkia. Hänen teoksiaan ovat kantaesittäneet muiden muassa Vancouverin sinfoniaorkesteri, Canadian Brass, Winnipegin sinfoniaorkesteri, New York Pops, Missoulan sinfoniaorkesteri ja New Yorkin filharmonikkojen vaskisektio. Gilliland teki Andy Northrupin ja Marty Chanin kanssa yhteistyötä musikaaleissa The 7th Circle (2001) ja Dead Beat: A Zombie Musical (2003). Calgary Opera Company tilasi häneltä vuonna 2006 yksinäytöksisen oopperan nuorille; The Hannaraptorin libretistinä toimi Val Brandt.
Aiheesta muualla

Viralliset sivut (englanniksi)
Aleksandr Avdejenko

Aleksandr Ostapovitš Avdejenko (ven. Алекса́ндр Оста́пович Авде́енко, 21. elokuuta 1908 Makijivka – 16. kesäkuuta 1996 Moskova) oli venäläinen neuvostokirjailija.
Aleksandr Avdejenko syntyi kaivostyöläisen perheeseen. Hän jäi varhain orvoksi, joutui kadulle ja kasvoi kommuunissa. Avdjenko työskenteli Donbassin kaivoksissa ja Magnitogorskin rakennustyömaalla sekä opiskeli Leningradin opettajakorkeakoulussa ja Moskovan kirjallisuusinstituutissa.
Avdjenkon ensimmäinen romaani Rakastan elämää (Ja ljublju, 1933) sai myönteisen vastaanoton muun muassa kirjailijan työläistaustan ansiosta. Sen pohjalta tehtiin samanniminen elokuva (1936). Avdejenko erotettiin Neuvostoliiton kirjailijaliitosta ja kommunistisesta puolueesta ”opiskelijanuorisoa halventavan” elokuvan Zakon žizni käsikirjoituksen takia vuonna 1940. Hän osallistui toiseen maailmansotaan ja pääsi sen jälkeen takaisin puolueeseen ja kirjailijaliittoon.
Avdejenkon sosialistista realismia edustavat myöhemmät teokset ovat usein aiheiltaan propagandistisia. Historiallista arvoa on hänen omaelämäkerrallisella romaanillaan Otlutšenije (1989), joka kertoo 1930-luvun luvun Neuvostoliitosta ja kirjailijan dramaattisista elämänvaiheista.
Suomennettu teos

Rakastan elämää (Ja ljublju). Suom. Sulo Haltsonen. Helsinki: Tammi, 1945.
Alainen Raiskinlampi

| Alainen Raiskinlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°15′12″N, 23°39′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vermasjärven valuma-alue (35.45)
Laskuoja:  oja Vermasjärveen 
Järvinumero:  35.452.1.002
Mittaustietoja
Pinnankorkeus:  124,5 m  
Rantaviiva:  1,25 km  
Pinta-ala:  3,179 ha  
Saaria:  ei saaria 
 fiAlainen Raiskinlampi 
Alainen Raiskinlampi  on Pirkanmaalla Virroilla Makkaraojan kylän lähellä sijaitseva lampi.
Maantietoa

Lammen pinta-ala on 3,2 hehtaaria, se on 600 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vermasjärven valuma-alueella (35.45), jonka Vermasjärven alueeseen (35.452) se kuuluu. Lammen vedenpinnan korkeus on 124,5 metriä mpy.
Alaskanmurmeli

| Alaskanmurmeli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Oravat Sciuridae
Suku::  Murmelit Marmota
Laji::  broweri
Kaksiosainen nimi
 Marmota broweri  Hall & Gilmore, 1934 
 Levinneisyyskartta.
Katso myös
   Alaskanmurmeli Wikispeciesissä   Alaskanmurmeli Commonsissa 
Infobox OKVirheellinen NIMI-arvoIUCN-testi OK: 
Alaskanmurmeli (Marmota broweri) on Yhdysvaltojen Alaskassa tavattava murmeli. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.
Taksonomia

Alaskanmurmelia Marmota broweri on pidetty aikaisemmin harmaamurmelin M. caligata alalajina tai synonyyminä. Nykyisin sitä pidetään omana lajinaan. Lajiluokittelu perustuu geenien molekyylianalyysiin ja sen kromosomien poikkeavaan määrään.
Koko ja ulkonäkö

Alaskanmurmelien urokset ovat naaraita kookkaampia. Niiden ruumiin pituus on 580–650 mm, hännän pituus 150–180 mm ja paino 3 000–4 000 g. Naaraiden vastaavat lukemat ovat 540–600 mm, 130–160 mm ja 2 500–3 500 g. Turkin väritys on pääosin tumma. Selkäpuoli on harmaa tai hiilenvärinen. Turkissa ja etenkin lonkkien seudulla on seassa myös kanelinruskeaa väritystä. Vatsapuoli on harmaa tai hiilenvärinen. Häntä on harmaa tai ruskea. Pää on tummanruskea tai hiilenvärinen.
Levinneisyys ja elinympäristö

Alaskanmurmelia tavataan Yhdysvaltojen Alaskassa Brooksin vuoriston alueella. Levinneisyysalue ulottuu Cape Lisburnesta lännessä ainakin Petersjärvelle idässä. Lajin levinneisyysalueen itärajaa ei tunneta täysin tarkasti. Sisämaahan päin se ulottuu Ray Mountain- ja Kokrines Hills-vuorille. Todennäköisesti lajia tavataan myös Kanadan puolella Yukonin territoriossa.
Alaskanmurmelin elinympäristö käsittää arktista tundraa etenkin kallioilla, louhikoilla tai kivikoilla.
Elintavat

Alaskanmurmelin horrostavat talvella pesäkoloissaan 6–8 kuukautta. Naaraat synnyttvät myöhään keväällä tai alkukesästä. Tiineys kestää viidestä kuuteen viikkoa ja poikasia on kerrallaan 4–5. Naaraista tulee sukukypsiä kolmevuotiaina.
Alaskanmurmelit ovat kaikkiruokaisia, mutta tärkeimmät ravinnonlähteet ovat heinät ja sarakasvit. Alaskanmurmelin huomattavin petoeläin on harmaakarhu (Ursus arctos horribilis). Harmaakarhut voivat kaivaa murmeleja pesäkoloistaan. Karhujen takia se vaatiikin elinympäristöstään hyvin tukevia paikkoja koloilleen.
Uhat ja suojelu

Kansainvälinen luonnonsuojeluliitto eli IUCN on määritellyt alaskanmurmelin elinvoimaseksi lajiksi. Sen levinneisyysalue on suhteellisen suuri ja kannan uskotaan olevan vakaa. Lajilla ei uskota olevan erityisiä yksittäisiä uhkia. Harvoin sitä saatetaan metsästää lihoiksi tai turkin takia.
Valokuvassa.
Aleksei Orlov

Aleksei Orlov on muun muassa seuraavien venäläisten henkilöiden nimi:
Aleksei Grigorjevitš Orlov (1737–1808), kreivi, kenraali, diplomaatti
Aleksei Fjodorovitš Orlov (1787–1862), ruhtinas, kenraali, diplomaatti
Aleksei Maratovitš Orlov (s. 1961), poliitikko, Kalmukian tasavallan presidentti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksei Orlov”, voi hakea sivunnimihaulla, laajalla sivunnimihaulla tai tekstihaulla.
An-Nil al-Azraq

| An-Nil al-Azraq النيل الأزرق (arabiaksi) an-Nīl al-ʾAzraq |
| --- | --- |
 Lippu:  Vaakuna
 An-Nil al-Azraqin sijainti Sudanissa.
 Koordinaatit: 11°16′N, 34°4′E 
Valtio:  Sudan
Hallinto:  
 – hallinnollinen keskus:  Ad-Damazin
 – kuvernööri:  Ahmed al-Omda
Pinta-ala  ():  45 844 km²
Väkiluku (2018)  ():  1 108 400
 – väestötiheys:  24,18 as./km²
An-Nil al-Azraq (arab. النيل الأزرق‎, an-Nīl al-ʾAzraq) on yksi Sudanin 18 osavaltiosta. Sen hallintokeskus on Ad-Damazin. Osavaltion pinta-ala on 45 844 neliökilometriä, ja väkiluvun arvioitiin vuonna 2018 olevan noin 1 108 400 henkeä. Noin 75 prosenttia väestöstä asuu maaseudulla ja 25 prosenttia kaupungeissa.
Sudanin kaakkoisosassa Etiopian ja Etelä-Sudanin rajalla sijaitsevassa An-Nil al-Azraqissa elää yli 40 eri kansaa, ja etniset kiistat ovat repineet osavaltiota 2020-luvulla. Lokakuussa 2022 osavaltioon julistettiin taisteluiden takia 30-päiväinen poikkeustila. Yhteiskunta on sekä etnisesti että kulttuurisesti monimuotoinen.
Albert Betz

| Albert Betz |
| --- | --- |
 Albert Betz
Henkilötiedot
Syntynyt: 25. joulukuuta 1885 Schweinfurt
Kuollut: 16. huhtikuuta 1968 (82 vuotta) Göttingen
Kansalaisuus:  Saksa
Koulutus ja ura
Väitöstyön ohjaaja:  Ludwig Prandtl
Tutkimusalue:  fysiikka
Tunnetut työt:  Betzin laki
Albert Betz (25. joulukuuta 1885 Schweinfurt – 16. huhtikuuta 1968 Göttingen) oli saksalainen fyysikko ja tuuliturbiinitekniikan pioneeri. Hän on tunnettu muun muassa nimeään kantavasta Betzin laista, joka määrittelee teoreettisen ylärajan tuuliturbiinin hyötysuhteelle.
Aiheesta muualla

Globig, Michael: Experimenting Close to the Wind Max Planck Research.  3/2009. Arkistoitu 26.1.2021. Viitattu 15.2.2021. (englanniksi)
Ali Kaabi

| 0 | 1 | 2 |
| --- | --- | --- |

Henkilötiedot
Syntymäaika: 15. marraskuuta 1953 (ikä 70)
Syntymäpaikka: Tunisia
Pelipaikka: puolustaja
Pituus: 180 cm
Seura
Seura:  AS Ariana
Tehtävä: Päävalmentaja
Seurat
| Vuodet | Seura | O (M) |
|  |  CO Transports |  |
Maajoukkue
| 1976–1982 |  Tunisia |  |
Valmennusura
  1998 2000 2008–:  CO Transports  EO Goulette Kram  SA Menzel Bourguiba  SA Menzel Bourguiba  AS Ariana
Ali Kaabi (s. 15. marraskuuta 1953) on tunisialainen jalkapallovalmentaja ja entinen jalkapalloilija, pelipaikaltaan puolustaja.
Ura

Kaabi pelasi Tunisian jalkapallomaajoukkueessa vuoden 1978 MM-kisoissa. Hän teki maansa avausmaalin MM-kisoissa tuodessaan Tunisian 1-1 tasoihin Meksikoa vastaan.
Pelaajauransa jälkeen Kaabi on toiminut valmentajana Tunisian alasarjoissa ja on valmentanut muun muassa CO Transportsia, EO Goulette Kramia ja SA Menzel Bourguibaa. Vuodesta 2008 lähtien hän on valmentanut AS Arianaa.
Aiheesta muualla

FIFA.com (Arkistoitu – Internet Archive) (englanniksi)
Worldfootball (englanniksi)
Tunisian joukkue – Jalkapallon MM-kilpailut 1978
1 Sassi |
2 Dhouib |
3 Kaabi |
4 Gasmi |
5 M. Labidi |
6 Ghommidh |
7 Lahzami |
8 Ben Rehaiem |
9 Akid |
10 Dhiab |
11 A. Ben Aziza |
12 K. Labidi |
13 Liman |
14 Karoui |
15 Ben Mouza |
16 Chehaibi |
17 El Louze |
18 Chebli |
19 Hasni |
20 Jebali |
21 L. Ben Aziza |
22 Naili |
Valmentaja Chetali
Allan Schulman (toimittaja)

Allan Schulman (15. syyskuuta 1919 Helsinki – 12. heinäkuuta 2003 Tukholma) oli suomalainen toimittaja. Schulman oli propagandapäällikkö Morgan Schulmanin (1889–1954) ja kirjailija Tyyni Schulmanin (o.s. Krank) (1895–1956) poika. Hän kuului Schulmanin aatelissukuun.
Schulman työskenteli toimittajana ja toimituspäällikkönä ruotsalaisissa lehdissä ja paikallisradioasemillaselvennä Suomessa vuosina 1941–1951 ja tuottajana Yleisradiossa vuosina 1950–1953. Hän muutti Tukholmaan vuonna 1953 ja aloitti työt Radiotjänstillä, jossa hän toimi ensin tuottajana ja vuodesta 1958 johtavana tuottajana. Hän tuotti Sigge Fürstin isännöimää Frukostklubbenia. Vuosina 1962–1965 hän työskenteli tv-tuottajana. Seuraavina vuosina hän työskenteli Ruotsin Punaisen Ristin viestintäjohtajana. Vuosina 1967–1984 hän oli Sveriges Radiossa ja Sveriges Televisionissa tuottamassa muun muassa ohjelmia Kvitt eller dubbelt ja Hylands hörna.
Schulmanilla on rooli Jan Troellin vuonna 1982 valmistuneessa elokuvassa Kotkan lento. Hän oli juutalaisen Menorah-aikakauslehden päätoimittaja.
Schulman oli naimisissa toimittaja Eva Schulmanin (o.s. Tawaststjerna) kanssa vuosina 1945–1974 ja heillä on neljä lasta, Jannecke, Leif, Micaela ja Annika (naimisissa Åslund). Vuonna 1974 hän meni naimisiin toimittaja Lisette Schulmanin (o.s. Stolpe) kanssa ja heillä on kolme lasta, Niklas, Alex ja Calle.
Aleksandr Arosev

Aleksandr Jakovlevitš Arosev (ven. Алекса́ндр Я́ковлевич Аро́сев, 25. toukokuuta 1890 Kazan – 10. helmikuuta 1938[lähde? ]) oli neuvostoliittolainen puoluevirkailija, diplomaatti ja kirjailija.
Aleksandr Arosev syntyi räätälin perheeseen. Kansallisuudeltaan hän oli venäläinen. Vuoden 1905 vallankumoustapahtumat saivat hänet liittymään sosiaalivallankumouksellisiin. Vuonna 1907 hän liittyi bolševikkeihin ystävänsä Vjatšeslav Molotovin vaikutuksesta. Arosjev teki puoluetyötä Kazanissa, Pietarissa ja Moskovassa, joutui pidätetyksi ja karkotetuksi Totmaan. Vuonna 1909 Arosev pakeni ulkomaille, missä hän osallistui bolševikkien toimintaan ja opiskeli Liègen yliopiston filosofian ja kirjallisuuden tiedekunnassa.
Helmikuun vallankumouksen Arosev valittiin Tverin neuvoston puheenjohtajaksi. Lokakuun vallankumouksen aikana hän toimi Moskovan vallankumouskomitean jäsenenä ja Moskovan sotilaspiirin joukkojen komentajana. Vuonna 1918 hän oli ilmavoimien komissaari ja vuonna 1920 Ukrainan korkeimman vallankumoustuomioistuimen puheenjohtaja. Vuodesta 1921 Arosev työskenteli Puolueen ja vallankumouksen historian instituutissa ja vuosina 1924–1933 diplomaattina Ranskassa, Liettuassa ja Tšekkoslovakiassa. Vuonna 1934 hänestä tuli Neuvostoliiton ja ulkomaiden kulttuurisuhteiden seuran VOKS:in puheenjohtaja. Arosev menehtyi Stalinin vainoissa. Hänet pidätettiin heinäkuussa 1937, tuomittiin kuolemaan vastavallankumouksellisesta toiminnasta syytettynä ja ammuttiin Kommunarkan teloituspaikalla.
Kirjailijan ensimmäiset teokset ilmestyivät vuonna 1916. Hänen ensimmäiset yksinkertaiset kertomuksensa perustuvat henkilökohtaisiin kokemuksiin. Niitä seurasivat muun muassa pienoisromaanit Nedavnije dni (”Taannoisia päiviä”, 1924), Nikita Šornev (1924), Ot žoltoi reki (”Keltaiselta joelta”, 1927), kertomuskokoelmat Belaja lestnitsa (”Valkoinen portaikko”, 1923) ja Na zemlje pod solntsem (”Auringon alla”, 1928), näytelmä Na perekrjostke (”Risteyksessä”, 1924) sekä omaelämäkerrallinen romaani Korni (”Juuret”, 1933). Tyyliltään realistisissa teoksissaan Arosev keskittyy kuvaamaan hyvin tuntemaansa puoluetyöntekijöiden psykologiaa. Kirjailija rehabilitoitiin vuonna 1956, mutta hänen kirjojaan ei julkaistu Neuvostoliitossa uudelleen ennen Gorbatšovin perestroikaa.
Aiheesta muualla

Kratkaja literaturnaja entsiklopedija: Aleksandr Arosev (venäjäksi)
Allan Simonsen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. joulukuuta 1952 (ikä 71)
Syntymäpaikka: Kööpenhamina, Tanska
Pelipaikka: hyökkääjä
Pituus: 165 cm
Seurat
| Vuodet | Seura | O | (M) |
| 1970–1972 | Vejle BK | 42 | (16) |
| 1972–1979 | Borussia Mönchengladbach | 178 | (76) |
| 1979–1982 | FC Barcelona | 98 | (31) |
| 1982–1983 | Charlton Athletic | 16 | (9) |
| 1983–1989 | Vejle BK | 166 | (70) |
| Yhteensä | Yhteensä | 500 | (202) |
Maajoukkue
| 1972–1986 | Tanskan jalkapallomaajoukkue  | 56 | (20) |
Valmennusura
: Vejle BK
1994–2001: Färsaarten jalkapallomaajoukkue
2002–2004: Luxemburgin jalkapallomaajoukkue
 Seurajoukkueuran tilastot kattavat vain kansalliset sarjat.
Allan Rodenkam Simonsen (s. 15. joulukuuta 1952 Kööpenhamina, Tanska) on tanskalainen entinen jalkapalloilija ja nykyinen jalkapallovalmentaja. Hänet valittiin Euroopan parhaaksi pelaajaksi vuonna 1977.
Pelaajaurallaan Simonsen edusti kotimaassaan Vejle BK:ta kahteen otteeseen sekä saksalaista Borussia Mönchengladbachia, espanjalaista FC Barcelonaa ja englantilaista Charltonia. Hän saavutti urallaan muun muassa kolme Tanskan ja kolme Saksan mestaruutta sekä kaksi UEFA Cupin voittoa ja yhden Cup-voittajien Cupin voiton. Tanskan maajoukkueessa Simonsen pelasi 56 ottelua ja teki niissä 20 maalia. Hän kuului Tanskan joukkueeseen vuoden 1986 MM-kisoissa.
Simonsen on valmentanut Vejle BK:ta sekä Färsaarten ja Luxemburgin maajoukkueita.
Aleksei Dmitrik

| Mitalit | Mitalit | Mitalit |  |
| --- | --- | --- | --- |
|  Aleksei Dmitrik saavutettuaan hopeaa korkeushypyssä Daegun MM-kilpailuissa 2011. |  Aleksei Dmitrik saavutettuaan hopeaa korkeushypyssä Daegun MM-kilpailuissa 2011. |  Aleksei Dmitrik saavutettuaan hopeaa korkeushypyssä Daegun MM-kilpailuissa 2011. |  |
Maa:   Venäjä
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Torino 2009 | korkeushyppy |  |
|  Hopeaa | Göteborg 2013 | korkeushyppy |  |
Aleksei Vladimirovitš Dmitrik (ven. Алексей Владимирович Дмитрик, s. 12. huhtikuuta 1984) on venäläinen korkeushyppääjä. Dmitrik saavutti hopeaa korkeushypyssä Daegun MM-kilpailuissa tuloksella 235. Sisäradoilla Dmitrik saavutti hopeaa Göteborgin sisäratojen EM-kilpailuissa 2013 tuloksella 233 ja Torinon sisäratojen EM-kilpailuissa 2009 tuloksella 229. Ulkoradoilla Dmitrikin ennätys on 236 ja sisäradoilla 240.
Alavuomanriipi

| Alavuomanriipi |
| --- | --- |
Valtiot:  Suomi
Paikkakunta:  Pello
Koordinaatit:  66°42′59″N, 24°20′46″E
Vesistöalue ja valuma-alueen tietoja
Laskujoki:  oja Moinajärveen 
Järvinumero:  67.935.1.003
Mittaustietoja
Pinnankorkeus:  84,8 m  
Rantaviiva:  0,417 km  
Pinta-ala:  1,282 ha  
Saaria:  ei saaria 
 fiAlavuomanriipi 
Alavuomanriipi  on Lapissa Pellossa Lankojärven kylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Moinajärven valuma-alueeseen (67.935) se kuuluu. Lammen vedenpinnan korkeus on 84,8 metriä mpy.
Aleksei Eroškin

| Aleksei Eroškin> Henkilötiedot |
| --- | --- |
Syntynyt: 16. syyskuuta 1982 (ikä 42)
Salibandyn pelaaja
Pelipaikka:  maalivahti
Seura:  Nizhegorodets
Pelinumero:  39
Pituus:  181 cm
Paino:  83 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|  | Nizhegorodets |  |  |
Maajoukkue
| 2006–2008 | Venäjä | 10 (0+1=1) | 10 (0+1=1) |

Aleksei Eroškin (s. 16. syyskuuta 1982) on venäläinen salibandymaalivahti, joka edustaa Venäjän salibandyliigassa Nizhegorodetsia. Hän pelasi Venäjän maajoukkueessa vuosina 2006–2008.
Alba Ribas

| Alba Ribas> Henkilötiedot |
| --- | --- |
Koko nimi:  Alba Ribas Benaiges
Syntynyt: 5. tammikuuta 1988 (ikä 36) Barcelona, Katalonia, Espanja
Kansalaisuus:  Espanja
Ammatti:  näyttelijä
Näyttelijä
Merkittävät roolit:  The Corpse of Anna Fritz
Aiheesta muualla
IMDb 
Alba Ribas (s. 5. tammikuuta 1988 Barcelona, Katalonia, Espanja) on espanjalainen näyttelijä. Hänet tunnetaan ehkä parhaiten Anna Fritzin roolista elokuvassa The Corpse of Anna Fritz.
Elokuvat

Elokuva, rooli ja vuosi:
Te quiero, imbécil, Ana, 2020
Derecho a soñar, –, 2019
Las Chicas del Cable, Gimena, 2017
Cites, Sara Diaz, 2016
The Corpse of Anna Fritz, Anna Fritz, 2015
Barcelona, noche de verano, Katherine, 2013
Animals, Laura, 2012
XP3D Paranormal Xperience 3D, Diana, 2011
Diario de una ninfómana,  Val 21 Años, 2008
Lähde:
Aiheesta muualla

Alba Ribas, Actress e-Talenta. Viitattu 16.7.2021. (englanniksi)
Luces de Sala: Entrevista a Héctor Hernández Vicens y Alba Ribas, Director y Actriz de El Cadáver de Anna Fritz Youtube.  25.10.2015. Viitattu 16.7.2021. (englanniksi)
Alainen Ruokepuolinen

| Alainen Ruokepuolinen |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  61°57′08″N, 25°29′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Ahvenukseen 
Järvinumero:  14.221.1.167
Mittaustietoja
Pinnankorkeus:  132,3 m  
Pituus:  290 m  
Leveys:  280 m  
Rantaviiva:  1,044 km  
Pinta-ala:  2,505 ha  
Saaria:  ei saaria 
 fiAlainen Ruokepuolinen 
Alainen Ruokepuolinen  on Keski-Suomessa Jyväskylässä Karakulman kylän lähellä sijaitseva järvi. Järvi on yksi kolmesta Ruokepuolisesta.
Maantietoa

Järven pinta-ala on 2,5 hehtaaria, se on 300 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 132,3 metriä mpy.
Ambrosia (yhtye)

Ambrosia on 1970-luvun alussa perustettu yhdysvaltalainen rockyhtye Los Angelesista. Kvartetin perustajajäseniä olivat kitaristi-laulaja David Pack, basisti-laulaja Joe Puerta, kosketinsoittaja Christopher North ja rumpali Burleigh Drummond.
Vuonna 1971 Los Angelesin filharmonikkojen kapellimestari Zubin Mehta kiinnitti yhtyeen All-American Dream Concert -tapahtumaan. Ensimmäisen levynsä Ambrosia julkaisi kuitenkin vasta 1975, jolloin ilmestyi Ambrosia-niminen albumi. Albumilta nousivat listoille singlet ”Holdin’ on to Yesterday” ja Kurt Vonnegutin Kissan kehto -romaaniin perustuva ”Nice, Nice, Very Nice”. Myös vuonna 1977 julkaistu Beatles-cover ”Magical Mystery Tour” oli listamenestys.
North jätti Ambrosian juuri ennen yhtyeen suurinta pophittiä, Yhdysvaltain listakolmosta ”How Much I Feel”. Myös vuoden 1980 hittikappale ”Biggest Part of Me” oli listalla kolmantena ja sitä seurannut ”You’re the Only Woman” kolmantenatoista. Tätä seurannut albumi floppasi ja yhtye hajosi.
Yhtye teki paluun vuonna 1989 ja sen myötä on julkaistu muun muassa yksi live-albumi.
Diskografia

Ambrosia (1975) (Billboardin listalla #22)
Somewhere I’ve Never Travelled (1976) (Billboardin listalla #79)
Life Beyond L.A. (1978) (Billboardin listalla #25)
One Eighty (1980) (Billboardin listalla #25)
Road Island (1982) (Billboardin listalla #115)
Anthology (1997)
Live At The Galaxy (2002)
Essentials (2002)
How Much I Feel and Other Hits (2003)
Aiheesta muualla

Ambrosia (yhtye)  AllMusicissa (englanniksi)
Ali Laarayedh

| Ali Laarayedh |
| --- | --- |

Tunisian pääministeri
 14. maaliskuuta 2013 –  29. tammikuuta 2014  
Edeltäjä:  Hamadi Jebali
Seuraaja:  Mehdi Jomaa
Sisäministeri
 24. joulukuuta 2011 –  14. maaliskuuta 2013  
Henkilötiedot
Syntynyt: 15. elokuuta 1955 (ikä 69) Médenine, Tunisia
Ammatti:  Insinööri
Tiedot
Puolue:  Ennahda
Ali Laarayedh (arab.  علي العريّض ‎, s. 15. elokuuta 1955) on tunisialainen poliitikko ja entinen Tunisian pääministeri.
Laarayedh oli Ennahda-liikkeen tiedottaja vuodesta 1981 lähtien, kunnes hänet pidätettiin vuonna 1990. Hänet tuomittiin viidentoista vuoden vankeuteen, minkä aikana häntä kidutettiin. Hänet myös tuomittiin kahdesti kuolemanrangaistukseen. Vuoden 2011 Tunisian vallankumouksen jälkeisessä hallituksessa hän oli sisäministeri Hamadi Jebalin hallituksessa joulukuusta 2011 maaliskuuhun 2013. Tällöin hän johti samaa virastoa jonka vankina hän oli aiemmin ollut.
Hamadi Jebalin hallitus joutui eroamaan kun helmikuussa 2013 murhattiin vasemmistolainen vaikuttaja Chokri Belaid. Tämä aiheutti suuria levottomuuksia koko maassa. Pääministeri Hamadi Jebali päätti erota, ja seuraavaksi pääministeriehdokkaaksi tuli Ali Laarayedh. Hän esitteli uuden koalitiohallituksen kokoonpanon presidentti Moncef Marzoukille.
Pääministerinä hän johti Tunisian valtiota maltillisempaan suuntaan ja piti etäisyyttä salafisteihin. Hän muun muassa julisti Ansar Sharian terroristijärjestöksi.
Levottomuudet kuitenkin jatkuivat. Heinäkuussa 2013 murhattiin oppositiopoliitikko Mohammed Brahmi, mikä lisäsi hallituksen vastaisia mielenosoituksia. Lopulta poliitikot päättivät hallitsevan islamistisen Ennahda-puolueen ja opposition välisten keskustelujen jälkeen vaihtaa pääministeriä.